रोड से रेहड़ी हटाने को लेकर रोष, नारेबाजी की
मोगा|इंटक सेसंबंधित मालवा रेहड़ी वर्कर यूनियन के लुधियाना फिरोजपुर जीटी रोड मोगा पर कई सालों से पक्के तौर पर रेहड़ियां लगाकर फलों के जूस, फल खाने पीने की चीजें बेचने वाले गरीब रेहड़ी मजदूरों की बैठक दर्शन लाल की अध्यक्षता में हुई। बैठक में जिलाध्यक्ष विजय धीर, प्रदेश इंटक महासचिव दविंदर सिंह जौड़ा प्रदेश यूथ इंटक महासचिव राजविंदर सिंह लवली पहुंचे। इस मौके रेहड़ी वर्करों ने रोष प्रगट किया कि नगर निगम द्वारा उनकी रेहड़ियां हटाई जा रही है और उनके चालन भी काटे गए है। इस मौके महासचिव राजीव भोला ने कहा कि यह रेहड़ी वाले कई सालों से पक्के तौर पर रेहडिय़ां लगाकर अपना रोजगार प्राप्त कर अपने परिवार को पाल रहे है। जिला इंटक विजय धीर ने कहा कि वैडिंग सर्टिफिकेट जारी नहीं होते तब तक कानून की धारा अनुसार किसी रेहड़ी वाले की रेहड़ी मौजूदा जगह से हटाई नहीं जा सकती। जिला इंटक का वफद इस मुद्दे पर एक दो दिन में कमिश्नर नगर निगम, मेयर, सीनियर डिप्टी मेयर डिप्टी मेयर से मुलाकात करके इन गरीब रेहड़ी मजदूरों से धक्का करने की अपील करेगी। प्रदेश इंटक महासचिव दविंदर सिंह ने कहा कि जरूरत पड़ने पर रेहड़ी वर्कर आंदोलन भी करेंगे और माननीय हाईकोर्ट का दरवाजा भी खटखटाएंगे।
hin_Deva hin_Deva